**Az előterjesztést megtárgyalta:**

- Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2019. november 28-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 2~~3~~**2**. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

A **Jogi és Képviselői Osztály** vezetője az alábbi tájékoztatást adta az osztály munkájáról:

Az előző beszámoló óta az osztály munkáját érintő új jogszabály nem került kihirdetésre.

A **Jogi Iroda** elvégzi az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2019.09.01. - 2019.10.31. közötti időszakban 139 db szerződés jogi kontrolljára került sor, az alábbi havi bontásban:

2019.09.01. - 2019.09.30.: 70 szerződés;

2019.10.01. - 2019.10.31.: 69 szerződés.

Az iroda nyilvántartja a hatályos rendeleteket, gondoskodik azok kihirdetéséről.

A 2019. szeptember 26-i és a 2019. október 31-i Közgyűlésen elfogadott rendeletek az alábbi időpontokban kerültek kihirdetésre:

2019. október 2. napján kihirdetésre került:

* a helyi népszavazás kezdeményezéséhez szükséges választópolgárok számáról szóló 28/2017. (XII.20.) önkormányzati rendelet módosításáról szóló 17/2019. (X.2.) önkormányzati rendelet – hatályba lépett 2019. október 3. napján.

2019. október 31. napján kihirdetésre került:

* Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet – hatályba lépett 2019. október 31. napján 10 óra 36 perckor;
* a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló 19/2019. (X.31.) önkormányzati rendelet – hatályba lépett 2019. november 1. napján.

A fenti rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve a rendeletek és az általa módosított rendelet feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2019. szeptember 26-i, 2019. október 23-i és 2019. október 31-i Közgyűléseken hozott normatív határozatok, valamint az ülések jegyzőkönyvei is megküldésre, illetve – a nyilvános ülést illetően – kihirdetésre és a honlapra feltöltésre kerültek.

A **Képviselői Iroda** végezte az új testület felállásával összefüggő, a városi képviselők és külső bizottsági tagok vagyonnyilatkozat tételi kötelezettségével és a képviselői munkával összefüggő egyéb adminisztratív kötelezettségekkel kapcsolatos munkát. Elkészítette továbbá a Polgármesteri Hivatal 2019. szeptember 1. és 2019. október 31. napja közti időszakra vonatkozó iktatókönyvek szerinti hivatali statisztikáját:

|  |  |  |  |
| --- | --- | --- | --- |
| **Az iktatott ügyiratok száma a 2019.09.01. - 2019.10.31. közötti időszakban** | | | |
|  |  |  |  | |
| **Ágazat** | **Főszám** | **Alszám** | |
| **A) PÉNZÜGYEK** | **9966** | **6550** | |
| A.1. Adóigazgatási ügyek | 9966 | 6550 | |
| **B) EGÉSZSÉGÜGYI IGAZGATÁS** | **9** | **100** | |
| **C) SZOCIÁLIS IGAZGATÁS** | **575** | **3057** | |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **293** | **2342** | |
|  | 332342 | |
| E.1. Környezet- és természetvédelem | 26 | 146 | |
| E.2. Építésügyek, településrendezés, területrendezés | 51 | 973 | |
| E.3 Építésügy | 150 | 690 | |
| E.4 Kommunális ügyek | 66 | 533 | |
| **F) KÖZLEKEDÉS ÉS HÍRKÖZLÉSI IGAZGATÁS** | **307** | **1297** | |
| **G) VÍZÜGYI IGAZGATÁS** | **10** | **50** | |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **613** | **4712** | |
| H.1. Anyakönyvi és állampolgársági ügyek | 242 | 815 | |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 2 | 54 | |
| H.3. A Választásokkal kapcsolatos ügyek | 2 | 1753 | |
| H.7. Igazságügyi igazgatás | 6 | 66 | |
| H.8. Egyéb igazgatási ügyek | 361 | 2024 | |
| **I) LAKÁSÜGYEK** | **201** | **1083** | |
| **J) GYERMEKVÉDELMI ÉS GYÁMÜGYI IGAZGATÁS** | **34** | **1102** | |
| **K) IPARI IGAZGATÁS** | **14** | **22** | |
| **L) KERESKEDELMI IGAZGATÁS, TURISZTIKA** | **83** | **426** | |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **41** | **272** | |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **52** | **225** | |
| **R) SPORTÜGYEK** | **2** | **10** | |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **315** | **4302** | |
| U.1. Képviselő-testület iratai | 1 | 89 | |
| U.2. Kisebbségi önkormányzat iratai | 1 | 25 | |
| U.3. Szervezet, működés | 81 | 943 | |
| U.4. Iratkezelés, ügyvitel | 9 | 101 | |
| U.5. Személyzeti, bér- és munkaügyek | 6 | 455 | |
| U.6. Pénz- és vagyonkezelés | 217 | 2689 | |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **3** | **12** | |
| X.1. Honvédelmi igazgatás | 0 | 3 | |
| X.2. Polgári védelmi, katasztrófavédelmi igazgatás | 3 | 9 | |
| **Összesen:** | **12518** | **25562** | |

A 2019. november 10. napjáig a Jogi, Képviselői és Hatósági Osztályhoz tartozó **Általános Hatósági Iroda** Ügyfélszolgálata munkájáról az alábbiakban számolok be.

2019. 09. 01. és 2019. 10. 31. közötti időszakban az ügyfelek az alábbi ügyekben fordultak az Ügyfélszolgálathoz:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Hónap** | **Általá-nos informá-ciók** | **Szociá-lis ügyek** | **Lakás-ügyek** | **Adó-ügyek** | **Kom-muná-lis ügyek** | **Keres-ked. ügyek** | **Szt. Márton kártya** | **Erzsé-bet utal-vány** |
| szep-tember | 538 | 899 | 443 | 367 | 74 | 94 | 474 | 10 |
| október | 531 | 690 | 831 | 163 | 36 | 94 | 231 | 1 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ezek számadatai az alábbiak szerint alakultak:

|  |  |  |
| --- | --- | --- |
| **Hónap** | **e-mail** | **telefon** |
| szeptember | 265 | 130 |
| október | 488 | 146 |

A **Humánpolitikai Iroda** végzi az új testület tagjai tiszteletdíjával kapcsolatos adminisztrációt, tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a 2019. november 10. napján hatályba lépett szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

Az **Egészségügyi és Közszolgálati Osztály** vezetője a ***Szociális és Intézményi Iroda*** munkájáról az alábbi tájékoztatást adta:

Az irodára 2019. októbertől - 2019. november 14-ig beérkezett kérelmek száma: 716 db.

2019. november 25. napjáig a rendszeres gyermekvédelmi kedvezményhez kapcsolódó pénzbeli támogatások kifizetése is megtörténik, mely 2019. 11. 15-i adatok szerint 677 gyermeket érint.

Az iroda összeállította az ingyenes tűzifára jogosultak körét - 224 fő -, a fa kiszállításának megszervezése folyamatban van.

A ***Lakás Iroda*** munkájáról az alábbi tájékoztatást adom:

Az irodára hatósági ügyekben beérkezett kérelmek száma az alábbiak szerint alakult:

A gyermekek védelméről és a gyámügyi igazgatásról szóló 1997. évi XXXI. törvény alapján a rendszeres gyermekvédelmi kedvezmény megállapítására vonatkozó kérelmek száma: 315 db.

A lakáshoz jutás, a lakbérek és lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) önkormányzati rendelet~~e~~ által szabályozott támogatások:

* önkormányzati tulajdonú lakásban lakók lakbértámogatása: 437 db,
* nem önkormányzati lakásban lakók lakbértámogatása: 12 db.

A hatósági ügyekben a jogszabályban előírt ügyintézési határidőt az Iroda betartotta.

Szombathely Megyei Jogú Város polgármestere pályázatot hirdetett 2019. október 11. napjától 2019. november 4. napjáig, helyreállított lakás, és lakás helyreállításának vállalásával történő bérbeadásra. A pályázatban 4 db helyreállított és 4 db felújítandó önkormányzati tulajdonú lakás szerepelt. A 8 db lakásra 266 db pályázat érkezett.

***Egészségügyi, Kulturális és Köznevelési Iroda,*** mely 2019. november 10. napjától a korábbi Egészségügyi, Kulturális és Koordinációs Iroda feladatait látja el, de tevékenysége kibővült köznevelési feladatokkal, ezáltal az iroda elnevezése is megváltozott.

Az Egészségügyi, Kulturális és Köznevelési Iroda sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat. Az iroda feladatkörébe tartozik:

* A közgyűlési döntések előkészítése, valamint a kapcsolódó bizottságok kiszolgálása (előkészítés és végrehajtás)
* Az önkormányzati támogatások szerződéseivel kapcsolatos tevékenység, továbbá a képviselői keretek bizonyos részének az intézése
* A „Szombathely visszavár” ösztöndíj, az „Aktív időskor Szombathelyen”, a „Szombathely, a Segítés Városa” elnevezésű önkormányzati programsorozatokkal kapcsolatos feladatok
* A 2019. január 1. napjától megújult Szent Márton kártyarendszer regisztrációs kérelmeinek feldolgozása
* Többletfeladatként jelentkezik a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény módosítása miatt a feladat-ellátási megállapodások felülvizsgálata, az új közművelődési rendelet előkészítése, közgyűlés elé terjesztése.

A ***Sport és Ifjúsági Iroda*** előkészítette a floorball, futsal, röplabda, kosárlabda diákolimpiai versenyeket általános és középiskolásoknak. Az iroda a Városi Diáksport Bizottság soron következő ülését megtartotta, elkezdte a diákolimpikonok jutalmazási ünnepségének szervezését.

A Kalandváros iroda által szervezett csoportos látogatása befejeződött. A tanév elején megkezdődött úszásoktatás lebonyolítása folytatódott.

Az iroda elkészítette továbbá az Iskolai sportkörök támogatását, valamint a Nemzetközi Diákjátékokra történő nevezést tartalmazó bizottsági előterjesztést.

Az iroda megkezdte a Szilveszter Kupa Teremlabdarúgó Torna, valamint a Sportkarácsony szervezési előkészületeit. Elvégezte még az Iskolai Diákközösségi Szolgálat tevékenységéből fakadó feladatokat, valamint folytatódott az ifjúsági programok következő rendezvénye.

A **Közgazdasági és Adó Osztály** vezetője az alábbi tájékoztatást adta az osztály munkájáról:

**KIMUTATÁS A 2019. NOVEMBER07-IG BEFOLYT ADÓBEVÉTELEKRŐL**

|  |  |  |
| --- | --- | --- |
| Számlák megnevezése | 2019. évi előirányzat | 2019. november 7-ig befolyt |
| iparűzési adó | 9 200 000 000 Ft | 8 393 047 402 Ft |
| építményadó | 1 280 000 000 Ft | 1 263 963 867 Ft |
| gépjárműadó | 275 000 000 Ft | 282 860 024 Ft |

A kimutatott adóbevételek a végrehajtás útján beszedett összegekkel együtt értendők. A gépjárműadó esetében már teljesült az éves előirányzat. Építményadóban a végrehajtási munka során beszedett összegekkel az előirányzat várhatóan teljesülni fog. Helyi iparűzési adó tekintetében az ún. eltérő üzleti éves adózók részéről nagyobb összegű befizetések teljesítése várható, illetve további jelentősebb adóbevételt jelenthet a vállalkozások december 20-i határidejű adófeltöltési kötelezettsége. Ezen tételek, továbbá a folyamatos végrehajtási munka során beszedendő összegek figyelembevételével megállapítható, hogy az éves adó-előirányzat ezen adónemben is teljesülhet.

A **Főépítészi Iroda** vezetője az alábbi tájékoztatást adta az iroda munkájáról:

Az előző Közgyűlés óta eltelt időszakban a Főépítészi Iroda településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, valamint a településrendezési eszköz generális felülvizsgálata során tisztségviselői ismertetést tartott. Az iroda egyeztetéseket folytatott a véleményezési szakaszt záró lakossági fórum és a véleményeltérés miatt szükséges egyeztető tárgyalás eredményes lefolytatása érdekében.

Az **Építési Iroda** általános építésügyi hatóságként látja el az elsőfokú építésügyi hatósági feladatokat a megyeszékhelyen, valamint 39 környező településen. Kérelemre lefolytatja az engedélyezési eljárásokat, hatósági bizonyítványokat állít ki, valamint teljesíti a szakhatósági és egyéb szervi megkereséseket. Az irodára érkező ügyfeleknek tájékoztatást nyújt, illetve a hatósági rendeletek által előírt és más hatóságok általi megkeresésre helyszíni szemléken vesz részt.

A hatósági ügyekben a jogszabályban előírt ügyintézési határidőt az iroda betartotta.

Az előző közgyűlésre adott beszámoló leadása óta eltelt időszakban az **építésügyi hatósági munkát érintő** jogszabályváltozások az alábbiak:

Az *építőipari kivitelezési tevékenységről* szóló 191/2009. (IX.15.) Korm. rendelet és *az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról* szóló 312/2012. (XI. 8.) Korm. rendelet (Eljr.) október 24-én hatályba lépett, módosított rendelkezései elsősorban a járási hivatal elsőfokú építésfelügyeleti hatósági hatáskörébe tartozó egyszerű bejelentés szabályait érintik.

Az Eljr. 39. § (4) bekezdésében a használatbavételi engedélyezési eljárás indítását kezdeményező kérelem benyújtásával kapcsolatos, valamint a megvalósult építménynek az ingatlan-nyilvántartás térképi adatbázisában történő átvezetésére vonatkozó rendelkezések módosultak.

A *fővárosi és megyei kormányhivatalok működésének egyszerűsítése érdekében egyes törvények módosításáról* szóló, a Miniszterelnökséget vezető miniszter által 2019. november 12-én benyújtott T/8017. számú törvényjavaslat a jegyzői hatáskörbe tartozó általános elsőfokú építésügyi hatósági feladatok járási hivatalokhoz történő telepítését készíti elő 2020. március 1-i hatállyal.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A ***Közbeszerzési Irodánál*** folyamatban lévő közbeszerzési eljárásokat és azok stádiumait az alábbi táblázat tartalmazza:

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **TOP kerékpárosbarát fejlesztés** | Ajánlattételi határidő: 2019.11.18. |
| 2. | **TOP Óvoda fejlesztések IV.**  (Gazdag Erzsi Óvoda, Vadvirág Óvoda) | Ajánlattételi határidő: 2019.10.15. volt.  Egy ajánlat érkezett, az eljárást eredménytelenné kell nyilvánítani a Kbt. 75. § (2) bekezdés e) pontjára tekintettel.  **Új eljárás indítása szükséges.** |
| 3. | **TOP Vásárcsarnok** | Ajánlattételi határidő: 2019.11.18. |
| 4. | **TOP Képtár eszközbeszerzés**  (műtárgy világítás, informatikai eszközök) | A folyamatba épített ellenőrzés miatt a felhívás és a dokumentumok a KFF részére minőségbiztosításra felterjesztésre kerültek, az elbírálás folyamatban van. |
| 5. | **TOP Ferenczy utca felújítása** | Közbeszerzési tanácsadó beszerzése folyamatban van, piackutatás megtörtént.  **Az eljárás még nem indult meg.** |
| 6. | **TOP Energetika – Oladi Szakképző** | Közbeszerzési tanácsadó beszerzése megtörtént.  **Az eljárás még nem indult meg.** |
| 7. | **TOP Energetika – Maros - Pipitér Óvoda** | Közbeszerzési tanácsadó beszerzése megtörtént  **Az eljárás még nem indult meg.** |
| 8. | **TOP Schrammel – eszközbeszerzés**  (műtárgy világítás, informatikai eszközök) | Közbeszerzési eljárás bizottságra történő előkészítése folyamatban van.  **Az eljárás még nem indult meg.** |

A ***Városfejlesztési Irodánál*** a pályázati ügyintézés és a projektmenedzsment tevékenység keretében folyamatos volt a TOP projektek pályázati online felületének kezelése. A projekt előrehaladásáról szóló szakmai beszámolók és kifizetési igénylések a támogató által meghatározott ütemezés szerint benyújtásra kerültek, elutasítás nem történt.

A TOP-6.8.2-15-SH1-2016-00001 „Gazdaság- és foglalkoztatás-fejlesztési partnerség a Szombathelyi járás területén” című projektben ülésezett az Irányító Csoport, amelyen áttekintésre került a projekt elmúlt 3 évének előrehaladása. Az Irányító Csoport ülésén a projektmenedzsment beszámolót tartott, a tájékoztató beszámoló elfogadásra került. A projekt kifizetési igényléseinek sorában 2019. november 5-én a 23. számú kifizetési igénylés is jóváhagyásra került a támogató részéről.

Ünnepélyes projektzáró rendezvényen sor került a TOP-6.3.2-15-SH1-2016-00001 „A szombathelyi Sportliget fejlesztése” című projekt átadására. A projekt 100%-os készültségéről szóló szakmai beszámoló a támogató részére határidőben benyújtásra került.

A Közgyűlés 359/2019. (VIII.27.) Kgy. számú határozatának megfelelően benyújtásra került a „Bölcsődei férőhelyek kialakítása, bővítése” című TOP pályázat, amely 2019. október 10-én pozitív jogosultsági döntésben részesült, jelenleg a tartalmi értékelés zajlik.

2019. október 17-én aláírásra került az Önkormányzat és a Magyar Államkincstár között a TOP-6.4.1-15-SH1-2019-00002 „Szombathely fenntartható mobilitási tervének elkészítése” című projekt támogatási szerződése.

A Balogunyom-Szombathely és Vép-Szombathely közötti kerékpárutak kialakítására vonatkozó pályázat előkészítése a 407/2019. (IX.26.) Kgy. számú határozatnak megfelelően folyamatban van, a dokumentáció a Savaria Városfejlesztési Nonprofit Kft. részére átadásra került, amelynek alapján lehetővé vált a Társaság részéről a pályázat határidőben - 2019. december 2-ig - történő benyújtása az online pályázatkezelő felületen a TOP-6.2.1-19 pályázati felhívásra.

Az önkormányzat által korábban megvalósított, jelenleg fenntartási szakaszban lévő projektekkel kapcsolatos feladatellátás folyamatos, amelynek keretében az iroda folyamatosan készíti az időszakban esedékes éves fenntartási jelentéseket, valamint részt vesz az aktuális helyszíni ellenőrzéseken és az azok nyomán keletkező feladatellátásban.

A ***Beruházási Iroda*** vezetője az alábbi tájékoztatást adta az iroda munkájáról:

**TOP-6.2.1-15-SH1-2016-00005 Bölcsődei fejlesztések Szombathelyen** című projekt keretében, a Kuckó Bölcsőde kivitelezése befejeződött. A PDR Alpok Bau Kft. szerződéses határideje 2019. augusztus 16. volt, a műszaki átadás-átvételi eljárást is beleértve. A használatbavételi eljárás folyamatban van. A műszaki átadás-átvételi dokumentációt a műszaki ellenőr ellenőrzi.

A Csodaország Bölcsőde kivitelezése befejeződött. A kivitelezési munkákat végző Homlok Építő Zrt. szerződéses határideje 2019. október 12. volt.

A konyhai gépészeti befúvó rendszer kiépítését a Közgyűlés döntése alapján az EBI készítteti el. Információink szerint a kivitelezésre a szerződést az EBI megkötötte.

**TOP-6.3.2-15-SH1-2016-00001 A szombathelyi Sportliget fejlesztése** című projekt kivitelezését a Sportliget 2018 Konzorcium (Homlok Építő Zrt. és a Prenor Kft.) végezte el. A műszaki átadás-átvétel lezárása 2019. október 11-én megtörtént. A használatbavételi eljárás, a forgalomba helyezési eljárás, a vízjogi üzembe helyezési eljárás folyamatban van.

Projekthez kapcsolód Aranypatak híd műszaki átadása megtörtént.

Az önerőből megvalósítandó Aranypatak revitalizáció műszaki átadása folyamatban van.

Eszközbeszerzés határideje 2019. szeptember 6-a volt, a beszállító, Főnix Bútor Kft. a bútorokat leszállította.

Sporteszközök beszerzésére a Prenor Kft-vel kötött szerződést az önkormányzat, határidő 2019. szeptember 23-a volt, leszállítás megtörtént.

**TOP-6.5.1-15-SH1-2016-00002 AGORA központ energetikai korszerűsítése** című projekt kivitelezése befejeződött.

**TOP-6.6.1-15-SH1-2016-00001 Új Egészségügyi Alapellátó Központ** kialakításacímű projekt megvalósítására a Dreiszker Kft.-vel kötött az önkormányzat szerződést. A kivitelezés folyamatban. A távhő-szolgáltatóval a fűtési energia biztosítására a szerződés módosítása folyamatban van.

**A Kiskar utcai orvosi rendelők** felújítása befejeződött. A kivitelezést a Dreiszker Kft. végezte.

**TOP-6.7.1-15-SH1-2016-00001 Szociális város rehabilitáció II. ütem** című projekt keretében, a szociális bérlakás felújítások esetében, a műszaki átadás-átvételi eljárás lezárult. Garanciális jellegű hibák javítása folyamatos, a SZOVA Zrt. részéről a gázmérő-óra felszerelések ügyintézésre van folyamatban.

**TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése”** című pályázatban, Szombathely Megyei Jogú Város Közgyűlésének 42/2016. (II.25.) Kgy. számú határozata alapján eljárva a tervezők, azaz az Investment Kft., a Somlai Mérnöki Iroda Kft., valamint a Westber Kft. beszerzésre kerültek és a kiviteli tervek elkészültek. Az építési műszaki ellenőr beszerzése megtörtént, a Magyar Mérnök Céh Kft.-vel a megbízási szerződést megkötöttük. A kivitelező beszerzésére irányuló közbeszerzési eljárás folyamatban van~~,~~ a kerékpárutakra és a csomópontokra. Eddigi pályázók: "Szkendó" Építő és Mélyépítő Mérnöki Kft., SWIETELSKY Magyarország Kft., Alpok Terra Kft., STRABAG Építő Kft. Ajánlattételi határidő: 2019. november 18.

A **Közbringa és a kerékpár támaszok** közbeszerzésének indítása kérdéses.

**TOP-6.5.1-15-SH1-2016-00004 Önkormányzati épületek energetikai korszerűsítése** című projekt keretében, Szombathely Megyei Jogú Város Közgyűlésének 192/2016. (VI.9.) Kgy. számú határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. A Szombathely, Bem J. u. 33. szám alatti Hétszínvirág Óvoda; a Szombathely, Pázmány P. krt. 26. szám alatti Micimackó és Napsugár Óvoda; továbbá a Szombathely, Margaréta u. 1. szám alatti Margaréta Óvoda energetikai korszerűsítési munkáit a KG Invest 2008 Kft. szerződéses határidőben 2019. január 31-én befejezte, a műszaki átadás-átvétel megtörtént, a megvalósulási dokumentációk benyújtása és ellenőrzése megtörtént.

**TOP-6.4.1.-16 számú Fenntartható városi közlekedésfejlesztés** című felhívás értelmében 500 millió Ft összegű támogatás érhető el. A pályázatok benyújtási határideje 2019. december 2. napja. Szombathely Megyei Jogú Város Közgyűlése a 407/2019. (IX.26.) Kgy. számú határozatával felkérte a polgármestert, hogy nyújtson be pályázatot a Szombathely-Balogunyom és a Szombathely-Vép települések összekötése érdekében történő kerékpárutak fejlesztésére vonatkozóan.

Szombathely Megyei Jogú Város Közgyűlése ~~a~~ 10 085 000,- Ft összegű fedezetet biztosított a „2014-2020 évekre szóló projekt előkészítése” költségvetési sorról a **Szombathely és Vép között tervezett kerékpárút** szakaszra vonatkozóan az engedélyes és kiviteli tervek elkészítésére. A beszerzés előkészítése folyamatban van.

**Szombathely-Balogunyom településeket összekötő kerékpárút** engedélyes terveit, az építési engedélyt, valamint a kiviteli terveket a Beruházási Iroda beszerezte Szombathely Megyei Jogú Város Közgyűlése Gazdasági és Városstratégiai Bizottságának 244/2017. (VIII.21.) GVB. számú határozata alapján eljárva. A kisajátítás folyamatban van.

**TOP-6.5.1-16-SH1-2018-00001 "Maros és Pipitér óvoda energetikai korszerűsítése"** tervezett beruházás érdekében Szombathely Megyei Jogú Város Közgyűlésének 7/2018. (~~X~~II.15.) Kgy. számú határozata alapján eljárva támogatási kérelem került benyújtásra a TOP-6.5.1-16-SH1 jelű, "Önkormányzati épületek energetikai korszerűsítése" című pályázati felhívásra. A Beruházási Iroda a tervek elkészítésére a piaci ár meghatározása céljából, indikatív ajánlatokat szerzett be, majd a tervek tényleges elkészítésére a tervező beszerzése megtörtént. A tervezési szerződés 2019. június 4-én megkötésre került. Az engedélyes szintű tervek leadása szeptember 2-án megtörtént. A kiviteli tervek és a tervezői költségbecslés elkészült. A tervezői becslés alapján belefér a kivitelezés bekerülési összege a támogatásban szereplő összegbe. A műszaki ellenőr beszerzése megtörtént, a megbízási szerződés aláírásra került. A kivitelező beszerzésére vonatkozó közbeszerzési eljárás előkészítés alatt van.

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében **„Új bölcsődei intézmény létesítése Szombathelyen”** című pályázat megvalósításhoz szükséges engedélyezési és kiviteli terveinek elkészítésére vonatkozó indikatív árajánlatok rendelkezésre állnak. A pályázati kérelem beadásra került, a jogosultsági döntést 2019. október 10-én megkapta az önkormányzat. Támogatói döntésre várunk. A tervező beszerzése előkészítés alatt van.

**TOP-6.2.1-15-SH1-2016-00002 Óvodák fejlesztése Szombathelyen** projekt keretében, Szombathely Megyei Jogú Város Közgyűlésének 111/2016. (IV.20.) Kgy. számú határozata alapján eljárva az engedélyes és kiviteli tervek, az építési műszaki ellenőr beszerzésre kerültek, valamint a kivitelezők beszerzése részben megtörtént.

* A **Gazdag Erzsi Óvoda** tekintetében a közbeszerzés nyertesével a Pritamin Trend Kft.-vel kötött az önkormányzat szerződést, azonban a szerződéses határidőben a kivitelező nem kezdte meg a kivitelezési munkákat. A szerződés felmondásra került, a meghiúsulási kötbér érvényesítése érdekében szükséges intézkedést kezdeményeztük. Ismételt közbeszerzési eljárás került kiírásra, mely eredménytelen lett, mivel két ajánlat helyett csak egy érkezett be.
* A **Vadvirág Óvodában** a közbeszerzés nyertesével a Pritamin Trend Kft.-vel megkötésre került a szerződés, azonban a szerződéses határidőben csupán a vállalás 75 %-át teljesítették. A szükséges intézkedéseket megtettük az elszámolás és a kötbér érvényesítése érdekében. Ismételt közbeszerzési eljárás került kiírásra, mely eredménytelen lett, mivel két ajánlat helyett csak egy érkezett be.
* Az **Aréna Óvoda** felújítására vonatkozóan a harmadik közbeszerzési eljárás eredményesen zárult, a nyertes KG Invest 2008 Kft-vel a kivitelezési szerződés megkötésre került. A munkaterület 2019. június 6-án került átadásra kivitelezőnek, határidő 2020. január 31., jelenlegi készültségi szint eléri az 50%-ot. Az Óvoda felújításához kapcsolódóan a pályázatból kimaradt műszaki tartalom (pl.: bútorok, személyfelvonó) megvalósítására önkormányzat által biztosított támogatásból a Szombathelyi Köznevelési GAMESZ kötött szerződést a KG Invest 2008 Kft-vel. Az óvoda konyhájának felújítása az ELAMEN Zrt. feladata, amelyre szintén a KG Invest 2008 Kft-vel kötnek szerződést. A felmerült vakolatrendszerrel kapcsolatos probléma megoldása folyamatban van, közgyűlési döntésre vár, a kivitelezést jelenleg nem akadályozza.
* A **Szivárvány Óvoda** felújítására a vállalkozási szerződés~~t~~ aláírásra került a nyertes Takép 2000 Kft.-vel. A munkaterület átadása megtörtént, a kivitelezési munkák elkészültek. A műszaki átadás 2019. augusztus 5-én megtörtént.
* A **Benczúr Óvoda** felújítására a vállalkozási szerződés aláírásra került a nyertes Szkendó Építő és Mélyépítő Mérnöki Kft-vel. A munkaterület átadása megtörtént, a kivitelezési munkák jelenleg 75 %-os készültségi szinten tartanak. A kivitelezési határidő 2019. november 17. Befejező szakipari munkák vannak hátra, illetve a tűzjelző rendszer kialakítása.
* A **Mesevár Óvoda** kerítésének építésére a vállalkozási szerződés aláírásra került a nyertes PDR Alpok Bau Kft.-vel. A kivitelezési határidő: 2019. október 19-volt, a vállalkozó a meglévő kerítést elbontotta, az új kerítés alapozását elvégezte, kerítésmezőket festésre elszállította. A szerződéses határidő elmulasztása miatt késedelmi kötbér érvényesítése van folyamatban.

**TOP-6.3.1-15-SH1-2016-00001 Szombathely, Szent László király utcai felhagyott iparterület fejlesztése** címűprojekt keretében, Szombathely Megyei Jogú Város Közgyűlésének Gazdasági és Városstratégiai Bizottsága 253/2016. (VI.20.) GVB számú határozata alapján eljárva az engedélyes és kiviteli tervek, az építési műszaki ellenőr, valamint a kivitelező beszerzésre kerültek. A kialakításra kerülő vívóakadémia, kereskedelmi egységek, cserkészház, asztalitenisz csarnok és ezekhez tartozó út, parkolók, közművek kivitelezési munkái elkészültek. A használatbavételi engedélyezési eljárások folyamatban vannak.

**TOP-6.5.1-15-SH1-2016-00003 Neumann János Általános Iskola felújítása** című projekt keretében, Szombathely Megyei Jogú Város Közgyűlésének 192/2016. (VI.9.) Kgy. számú határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. Az épület energetikai korszerűsítési munkáit a KG Invest 2008 Kft. szerződéses határidőben 2019. január 31-én befejezte, a műszaki átadás-átvétel megtörtént, a megvalósulási dokumentációk benyújtása és műszaki ellenőr általi ellenőrzése megtörtént.

**TOP-6.5.1-15-SH1-2016-00005 Egészségügyi Intézmények Energetikai Korszerűsítése** című projekt keretében, Szombathely Megyei Jogú Város Közgyűlésének 192/2016. (VI.9.) Kgy. számú határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. A Váci Mihály utca 3. szám alatti, illetve a Jáki u. 35. szám alatti orvosi rendelők energetikai korszerűsítésének kivitelezési munkáit a KG Invest 2008 Kft. szerződéses határidőben 2019. január 31-én befejezte, a műszaki átadás-átvétel megtörtént, a megvalósulási dokumentációk benyújtása és ellenőrzése megtörtént.

**TOP-6.6.2-15-SH1-2016-00001 Szociális alapszolgáltatások fejlesztése Szombathelyen** címűprojekt keretében, Szombathely Megyei Jogú Város Közgyűlésének 110/2016. (IV.20.) Kgy. sz. határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. A Kodály Zoltán utcai Családsegítő és Gyermekjóléti Szolgálat felújítása, átalakítása befejeződött, a kivitelező Vasi Energetika Kft készre jelentett, a műszaki átadás-átvételi eljárás 2018. szeptember 24-én befejeződött.

A Barátság utcai Idősek Klubjánál a Vasi Energetika Kft. az 50 %-os teljesítést követően a szerződést felmondta. Az ezzel kapcsolatos szükséges intézkedéseket az építési műszaki ellenőrrel, valamint a Pénzügyi Irodával közösen a Beruházási Iroda megteszi, folyamatban van az elszámolás, az építési napló kezelése, a kötbér kiszabása. A sikeresen záruló projekt érdekében az új, befejező munkákat végző kivitelező beszerzésére irányuló eljárás megindítását kezdeményezte a Beruházási Iroda, mely eljárás sikeresen lezárult. A munkák befejezésére a vállalkozási szerződés aláírásra került a nyertes Takép 2000 Kft-vel. A vállalkozó a hiányzó munkákat elvégezte, a műszaki átadás 2019. július 15-én sikeresen megtörtént. A projektben beszerzett bútorzat is bekerült a rendeltetési helyére.

**Jedlik Ányos Terv keretében (5db)** **„A” típusú elektromos töltőállomás** telepítésére 2016. december 21. napján pályázatot nyújtott be az önkormányzat, Szombathely Megyei Jogú Város Közgyűlésének 183/2017. (VI.15.) Kgy. sz. határozata alapján eljárva. A támogatási szerződés 2017. július 25-én aláírásra került. A megvalósításra egy év állt rendelkezésre. Előre nem látható körülményre tekintettel kezdeményezte az önkormányzat a támogatási szerződés módosítását, azaz az egyik megvalósítási helyszín megváltoztatását, egyúttal a kivitelezési határidő 2019. január 31-re történő módosítását, melynek Támogató részéről történő elfogadása 2018. decemberére történt meg, a szerződés módosítás az önkormányzat részéről is aláírásra került. Az elhúzódó elbírálás miatt ismételten kérni kellett a kivitelezési határidő 2019. augusztus 30-ára történő módosítását. A tervezett 5 db elektromos autó töltőpontra vonatkozó kivitelezési szerződés az NKM Mobiliti Kft-vel aláírásra került, a mérőhelyek kialakítására a Villkász Kft-vel megkötésre került a szerződés. A végleges áram bekötése miatt a támogatási szerződés módosítását kezdeményezte az önkormányzat, 2019. szeptember 30-ra. A töltőpontok elkészültek, beüzemelésre és átadásra kerültek. Üzemeltetésüket az NKM Mobiliti Kft. végzi. A pályázati támogatással való elszámolás folyamatban van, 2019. november hónapban benyújtásra kerül.

**Jedlik Ányos Terv keretében** az e-Mobi Nonprofit Kft. további 1 db elektromos autótöltő állomás kialakítását kezdeményezte, melynek lebonyolítását és üzemeltetését is az e-Mobi NKft. végzi. A töltőállomás tervezett helyszíne a Szombathely, Hollán Ernő utcai parkoló, 6001/1 hrsz. Szombathely Megyei Jogú Város Közgyűlése 370/2017. (XII.14.) Kgy. sz. határozatával támogatta a töltő telepítését, együttműködési megállapodás kerül aláírásra az ingyenes közterület használatról. A töltő telepítése és beüzemelése megtörtént.

**Az Innovációs és Technológiai Minisztérium által kiírt pályázat keretében 2 db elektromos gépjármű beszerzésére vonatkozó pályázat nyújtható be.** 2019. január 9-én a szükséges kérelem és adatlap benyújtásra került a támogató felé. A legfeljebb bruttó 30 millió forintos támogatás elnyerésére irányuló támogatási szerződés aláírásra került, határidő: 2020. június 30. A beszerzés előkészítése folyamatban van.

Dr. Kecskés László képviselő úr kezdeményezésére **a Márton Áron közparkban esőbeálló** kivitelezésére a vonatkozó vállalkozási szerződés az Alpok Terra Kft-vel aláírásra került 2019. augusztus 30-án, határidő 2019. november 30.

**TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című projekt keretében, Szombathely Megyei Jogú Város Közgyűlésének 108/2016. (IV. 20.) Kgy. számú határozata alapján eljárva a kiviteli tervek, az építési műszaki ellenőr, valamint a kivitelező beszerzésre kerültek. Az érintett belterületi csapadékvíz elvezető rendszerek építését végző kivitelező beszerzésére irányuló első eljárás a Stromfeld és Joskar-Ola szakaszok tekintetében sikeresen lezárult. Ezen két szakasz esetében a nyertes Szkendó Kft. a kivitelezési munkákat a szerződéses határidőben befejezte. A vízjogi üzemeltetési engedély megszerzése folyamatban van.

A további 6 szakasz tekintetében kiírt újabb közbeszerzési eljárás eredményes volt, a nyertes A-Híd Zrt-vel a szerződéskötés 2019. január 28-án megtörtént, a munkák megkezdődtek és folyamatban vannak. A felmerült kivitelezéssel kapcsolatos problémák kezelése folyamatos, a kivitelezés zajlik.

**TOP-6.1.3-15-SH1-2016-00001 „Helyi gazdaságfejlesztés” című pályázat keretén belül megvalósítandó „Szombathelyi Vásárcsarnok felújítása”** című projektben, Szombathely Megyei Jogú Város Közgyűlésének 109/2016. (IV. 20.) Kgy. számú, 39/2017. (III. 2.) Kgy. számú, 116/2017. (IV. 27.) Kgy. számú, valamint a 172/2017. (VI. 15.) Kgy. számú határozata alapján eljárva a kiviteli tervek, az építési műszaki ellenőr beszerzésre kerültek. A csökkentett műszaki tartalom alapján kiírásra kerülő új közbeszerzési eljárás ajánlattételi határideje: 2019. november 18.

**TOP-6.1.4-16 „Képtár turisztikai fejlesztése”** című pályázat keretében, Szombathely Megyei Jogú Város Közgyűlésének 380/2016. (XII. 15.) Kgy. számú, valamint a 65/2018. (IV. 26.) Kgy. számú határozata alapján eljárva a kiviteli tervek beszerzésre kerültek. A műszaki ellenőri feladatok ellátására a beszerzés lezárult, a szerződést megkötésre került a Westber Kft-vel. A leadott kiviteli tervek szakmai ellenőrzése megtörtént. A kivitelező beszerzésére vonatkozó közbeszerzési eljárás eredményesen zárult, a Homlok Zrt-val a szerződéskötés megtörtént, a munkaterület átadására 2019. október 10-én került sor. Jelenleg a kivitelezés előkészítése zajlik. Kivitelező tájékoztatása alapján várhatóan 2019. november 18-tól elindul a kivitelezés. Kivitelezési határidő: 2020. október vége.

**TOP-6.1.4-16 „Víztorony turisztikai fejlesztése”** című pályázat során, Szombathely Megyei Jogú Város Közgyűlésének 86/2017. (IV. 27.) Kgy. számú határozata, valamint a 66/2018. (IV. 26.) Kgy. számú határozata alapján eljárva az építési engedély beszerzésre került, a kivitelezési tervdokumentációt a Beruházási Iroda elkészítette. A műszaki ellenőri szerződés 2018. augusztus 22-én aláírásra került a Savaria Városfejlesztési Nonprofit Kft.-vel. A kivitelező beszerzésére vonatkozó közbeszerzési eljárás lezárult, a nyertes Homlok Építő Zrt-vel a szerződéskötés megtörtént, a munkaterület átadásra került, a kivitelezési határidő 2020. április 8.

**Szent Márton projekt II. ütem**ében a Beruházási Iroda Szombathely Megyei Jogú Város Közgyűlésének 37/2017. (III. 2.) Kgy. számú határozata, a 174/2017. (VI. 15.) Kgy. számú, valamint a 322/2018. (XII. 10.) Kgy. számú határozata alapján járt el az alábbiak szerint:

* **Ady tér és környezetének fejlesztése:** A terveket készítő Somlai Mérnöki Iroda Kft. a vázlatterveket elkészítette, az iroda részére átadta, azokat a Tervtanács és a Közgyűlés a 67/2018. (IV. 26.) Kgy. sz. határozatával elfogadta. A tervező az engedélyes szintű tervdokumentációkat átadta. Az engedély iránti kérelem benyújtásához szükséges feltételek megteremtése (tulajdonosi hozzájárulás kérés) és a kiviteli tervek készítése folyamatban van.
* **Járdányi Paulovics István Romkert fejlesztése:** A Savaria Múzeum a császári mozaik kiemelését, konzerválását elvégezte. A mozaik restaurálására és elhelyezésére vonatkozó javaslatokat a Miniszterelnökség jóváhagyta. Ennek keretében a Romkert területén a tereprendezésre vonatkozó beszerzés eredményesen lezárult, az Inter-Alp Produkt Kft. a munkákat szerződés szerint elvégezte, jelenleg a műszaki átadás-átvételi eljárás van folyamatban. A Pásztor utcai raktár bővítésére vonatkozó eszközbeszerzés folyamatban van, az ajánlatok beérkeztek, hiánypótlást követően a szerződés megkötésre kerül. A mozaik restaurálására vonatkozó szerződéskötés előkészítés alatt van.
* **Szent Márton utca rehabilitációja:** A tervezési szerződés megkötésre került, az engedélyezési tervek elkészültek, az építési engedélyt megkaptuk. A kiviteli terveket 2018. szeptember 26-án a tervező átadta.

**A Késmárk utcai teniszcentrum fejlesztése** vonatkozásában, Szombathely Megyei Jogú Város Közgyűlésének 5/2018. (II. 15.) Kgy. számú határozata az MVP programból történő támogatását tudomásul vette, az alapján eljárva a tervező beszerzése megtörtént. Az engedélyezési szintű terveket a Közgyűlés 146/2018. (VI. 25.) Kgy. számú határozatával támogatta. Az engedély, a kiviteli tervek, az építési műszaki ellenőr beszerzésre kerültek. A kivitelező beszerzésére vonatkozó közbeszerzési eljárás sikeresen lezárult, a vállalkozási szerződést aláírta az önkormányzat a nyertes Takép 2000 Kft.-vel. A munkaterület átadásra került, a kivitelezési munkák folyamatban vannak, a készültség az 50 %-ot meghaladja. A kivitelezési határidő: 2020. március 21.

**„Schrammel Imre életművének méltó helyen történő elhelyezése Szombathelyen”** projekt keretében, Szombathely Megyei Jogú Város Közgyűlésének 289/2017. (X.26.) Kgy. számú határozata alapján eljárva a tervező beszerzésre került. Schrammel Zoltán készíti az Éva malom felújítás, kiállítótérré alakítás engedélyes és kiviteli terveit. Az elkészült engedélyezési szintű tervet a Közgyűlés a 315/2018. (XII. 10.) Kgy. számú határozatával támogatta. Az építési engedélyt megkapta az önkormányzat, a kiviteli tervek elkészültek. A kivitelező beszerzésére vonatkozó eljárás eredményeképpen szerződést kötöttünk a Takép-2000 Kft-vel. A munkaterület átadás 2019. október 15-én megtörtént, a kivitelezés folyamatos.

**TOP-6.1.1-15-SH1-2016-00001 A szombathelyi Északi Iparterület fejlesztése** címűprojekt keretében, Szombathely Megyei Jogú Város Közgyűlésének 189/2016.(VI.09.) Kgy. számú határozata alapján eljárva a kiviteli tervek, és az építési műszaki ellenőr beszerzése megtörtént. A műszaki ellenőri feladatokat a Westber Kft. látja el. A szükséges hatósági engedélyeket a Beruházási Iroda beszerezte. A fejlesztést végző kivitelezőre vonatkozó közbeszerzési eljárás lezárult. A szerződés aláírásra került a Vasivíz Zrt-vel és az Alpok Terra Kft-vel. A kivitelezés folyamatban van, a készültségi fok elérte a 25 %-ot.

„Szombathely város közigazgatási területén közvilágítási hálózat aktív elemeinek (világítótestek) korszerűsítése vállalkozási elemekkel vegyes háromoldalú szállítási, valamint pénzügyi lízing keretszerződés keretében” megvalósuló **közvilágítás korszerűsítés**ével kapcsolatban a Beruházási Iroda Szombathely Megyei Jogú Város Közgyűlésének 41/2017. (III.2.) Kgy. számú határozata, valamint a Gazdasági és Városstratégiai Bizottsága 250/2017. (I.14) GVB számú és 325/2018. (XI.21) GVB számú határozatai alapján járt el. Végső ajánlat beadásra került. A szerződéskötés megtörtént, Kormány jóváhagyás céljából felterjesztésre került a MÁK-hoz. A műszaki átadás megtörtént 2019. június 20-án.

**Az MLSZ által** - a 2012 óta működő Országos Pályaépítési Programjának keretén belül - **meghirdetett Óvodai Pályaépítési Program** keretében a pályázat benyújtásáról a Sport és Ifjúsági Iroda gondoskodik, melyhez a műszaki tartalmú alátámasztó dokumentumokat a Beruházási Iroda biztosítja, szerzi be. A 163/2019. (IV.30.) Kgy. sz. határozat értelmében az iroda újabb talajmechanikai szakvéleményt, valamint helyszínrajzot szerzett be az új helyszínen, azaz a Neumann János Általános Iskola udvarára történő elhelyezésre tekintettel. A munkaterület átadás-átvételi eljárása 2019. november 5-én megkezdődik.

**Szombathelyi Jáki úti temető I. világháborús hadisírjainak és emlékműveinek felújítása** megtörtént, a Honvédelmi Minisztérium által észrevételezett hibák javítása elkészült. Az 578 db egységes hadisírkő stabilizálására, stabillá tételére vonatkozóan a Honvédelmi Minisztérium tájékoztatása alapján ismételt pályázat benyújtása szükséges, jelenleg annak előkészítése zajlik. A kivitelezésre vonatkozóan az ismételt árajánlatok beszerzésre kerültek. A Minisztérium tájékoztatása szerint a stabilizálási munkálatok elvégzését az idő rövidsége miatt 2019-ben nem áll módjukban támogatni. A kivitelezési munkák támogatására a következő évben új pályázat keretén belül szükséges pályázni.

**A szombathelyi Gothard-kastély felújításának és hasznosításának előkészítése** projekt vonatkozásában az engedélyezési és kiviteli tervek elkészítésére vonatkozóan előzetes, piackutatási célú árajánlatok bekérésre kerültek. A legkedvezőbb ajánlat is jócskán meghaladja a tervezésre rendelkezésre álló összeget. A Városfejlesztési Iroda kiállítási forgatókönyvet szerzett be.

**„Fedett uszoda létesítmény további fejlesztésére és bővítésére** **irányuló tervek és beruházás támogatása”** elnevezésű állami beruházás előkészítését szolgáló projektben a Beruházási Iroda Szombathely Megyei Jogú Város Közgyűlésének 38/2017. (III.2.) Kgy. sz. határozata alapján jár el.

II. ütemben megvalósuló közmű rekonstrukció (1. rész) és megújuló energia rendszer kialakítása (2. rész) a tendertervei, tervezői költségbecslések 2018. szeptemberében elkészültek. A 203/2017. (VII.10.) Kormányrendelet 6. § (1) bekezdés a) pontja alapján a BMSK Zrt.-vel került megkötésre az építési műszaki ellenőri feladatok ellátására vonatkozó szerződés. A kivitelezésére vonatkozó közbeszerzési eljárás eredményes volt. A két részre adott nyertes vállalkozókkal, az Alpok Terra Kft-vel, valamint a KG Invest 2008 Kft-vel a szerződéskötés megtörtént, a munkaterületet 2019. január 8. napján átadtuk a kivitelezőknek. A munkákat az Alpok Terra Kft. befejezte, a műszaki átadás-átvétel az 1. rész tekintetében 2019. május 23-án lezárult. A KG Invest 2008. Kft. a kivitelezési munkákat befejezte, a műszaki átadás-átvétel a 2. rész tekintetében szintén lezárult 2019. július 25-én.

III. ütem: A fedett uszoda felújítás befejezésére és családi élményvilág kialakítására vonatkozóan az építési engedély 2017. augusztus 18. napján jogerőre emelkedett, a tendertervei, tervezői költségbecslések 2018. szeptemberében elkészültek. Jelenleg a családbarát élményfürdő kiviteli terveinek elkészítésére, valamint kivitelezőjének beszerzésére irányuló eljárás előkészítése folyik. A közbeszerzési tanácsadói feladatokat a 203/2017. (VII.10.) Kormányrendelet 6. § (1) bekezdés a) pontja alapján a BMSK Zrt. látja el. A tanácsadónak az eljárás megindításához szükséges anyagot a Beruházási Iroda 2018. november elején megküldte.

**Az I. világháborúban elesett tűzoltók tiszteletére állított emlékmű rekonstrukciójára** vonatkozó pályázat benyújtásra került. Az engedélyezési és kiviteli tervek beszerzésre kerültek. A MANK Nonprofit Kft. szakvéleményének beszerzése folyamatban van. A megvalósítás határidejének módosítása folyamatban van

**Parkerdő Lakópark területén játszótér kialakítása** ügyben a tervek rendelkezésre állnak. A Közgyűlés a 156/2019. (IV.30.) Kgy. sz. határozatában a játszótér építését elrendelte. A kivitelezésre vonatkozó közbeszerzési eljárás lezárult, a nyertes Litor Kft-vel a szerződés megkötésre került. A munkaterület átadás-átvételi eljárás 2019. október 17-én lezárult. A kivitelezés határideje 2020. július 1.

**A Kámoni Arborétum és Ökoturisztikai Központ területén Fiókkönyvtár építés**ével kapcsolatban a Beruházási Iroda Szombathely Megyei Jogú Város Közgyűlésének 321/201.(XII.10.) Kgy. számú határozata, valamint a Közgyűlés Gazdasági és Városstratégiai Bizottsága 224/2018. (IX.10) GVB, 280/2018. (IX.10) GVB, 377/2018. (XII.3) GVB számú határozatai alapján jár el. A tervezők beszerzése a versenyszabályzat szerinti megvalósult, a nyertes tervezőkkel a szerződéskötés 2018. július 5-én megtörtént. Az engedélyes tervek, a kiviteli tervek elkészültek. Az építési műszaki ellenőr és a kivitelező beszerzésére irányuló eljárások folyamatban vannak. A beérkezett ajánlatok szerinti kivitelezéshez szükséges többlet forrás biztosítását a Közgyűlés 2019. augusztus 27-én elfogadta. Az építési műszaki ellenőr és a kivitelező beszerzése megtörtént. A munkaterület átadására 2019. október 21-én került sor, a kivitelezés folyamatos.

**TOP-6.5.1-16-SH1-2018-00002 "Oladi Szakgimnázium és Szakközépiskola energetikai korszerűsítése"** tervezett beruházás érdekében Szombathely Megyei Jogú Város Közgyűlésének 7/2018.(11.15.) Kgy. számú határozata alapján eljárva támogatási kérelem került benyújtásra a TOP-6.5.1-16-SH1 jelű, "Önkormányzati épületek energetikai korszerűsítése" című pályázati felhívásra. A Beruházási Iroda a tervek elkészítésére a piaci ár meghatározása céljából, indikatív ajánlatokat szerzett be, majd a tervek tényleges elkészítésére a tervező beszerzése megtörtént. A tervezési szerződés 2019. június 14-én aláírásra került. Az engedélyes szintű tervdokumentációk leadási határideje 2019. szeptember 02. Az előzetes tervezői költségbecslés alapján megállapítható, hogy a támogatás kivitelezésre előirányzott összege fedezetet nyújt a felmerülő költségekre. Az engedélyes tervek, a kiviteli tervek elkészültek. A kivitelező beszerzésére irányuló közbeszerzési eljárás előkészítése van folyamatban.

**A Bolyai u. 1-3. számok közötti közpark megépítésére** vonatkozó tervek tavaly augusztusában elkészültek. A kivitelező beszerzése megtörtént. A munkaterület átadására 2019. szeptember 13-án került sor.

**A Pázmány P. u. 56-64. számú tömbbelsőben lévő járda felújítás** kivitelezőjének beszerzése megtörtént, a munkaterület átadására 2019. szeptember 13-án került sor, a kivitelezés folyamatos.

A **Herényi temető előtti parkolók** kialakítására vonatkozó aktualizált tervdokumentáció engedélyezése megtörtént, a kiviteli tervdokumentáció benyújtása is megtörtént.

**A Vereczkei utca járda** burkolatfelújítás kivitelezőjének beszerzése megtörtént. A munkaterület átadására 2019. október 19-én került sor.

**A Pázmány P. utca 42-52. szám alatti épülettömb körüli járda** burkolatfelújítás kivitelezőjének beszerzése megtörtént. A munkaterület átadására 2019. október 19-én került sor.

**Kálvária domb oldalába tervezett színház** tervezésére vonatkozó indikatív ajánlatok beszerzése megtörtént.

**A Szűrcsapó u. 22. szám melletti területen parkoló kialakítás:** A kivitelező beszerzése megtörtént, a vállalkozási szerződés aláírásra került. A kivitelezés folyamatban van.

**Bem J.** **u. 19.** előtti járda felújítása, és a Söptei u. – Losonc u. kereszteződésében gyalogátkelőhely kiépítése: A kivitelező beszerzése megtörtént, a vállalkozási szerződés aláírásra került. A gyalogátkelőhely kiépítése megtörtént.

**A Ferenczy I. utcai fejlesztés:** A kivitelező kiválasztására irányuló közbeszerzési eljárás indító lapja elkészült, aláírás alatt van. A Közbeszerzési Irodának történő átadását követően a feltételes közbeszerzési eljárás megindulhat.

**Tervezés:** Szombathely Megyei Jogú Város Közgyűlése által 156/2019. (IV.30.) Kgy. sz. határozatával elfogadott tervek elkészítését végző tervezők beszerzése megkezdődött, folyamatban van, zajlik a határozat 3. pontjában lévő sorrendben.

**Városfejlesztési alap, képviselői keret felhasználása:**

A bizottsági, illetve közgyűlési határozatok alapján a feladatok elosztásra kerültek a Kommunális és Környezetvédelmi Iroda, Beruházási Iroda, továbbá az Egészségügyi, Kulturális és Köznevelési Iroda között. A civil szervezetek támogatásához szükséges támogatási szerződések ügyintézése folyamatos a szervezetek beadványai alapján.

**Víziközmű ügyek, víziközmű tulajdonnal és fejlesztéssel kapcsolatos intézkedések:**

Több, víziközmű tulajdonba adással kapcsolatos ügy van folyamatban (Kertész TSZ, Alpok lakópark, Újvilág lakópark, Aranypatak lakópark) kisebb szennyvíz és vízvezeték bekötések. A lakóparkok esetében a szennyvízvezeték tulajdonba vétele a folyamatos beépítések miatti kárelhárítások finanszírozási kérdését veti fel. Egy egységes álláspont kialakítása, és a Vasivíz Zrt.-vel történő egyeztetés szükséges. A Vasivíz üzemeltetői szakvéleménye alapján a GFT-ben szereplő, és havária eseményekről szóló felújításokra, pótlásokra a tájékoztató visszajelzésünk, továbbá az elkészült munkák műszaki átadás-átvételén való részvétel, a beküldött számlák teljesítés igazolása folyamatos. A víziközmű törvényben előírt vagyonértékelés elindításának ügyintézése folyamatban van. A közbeszerzési irodával az egyeztetés az ügy elindításával kapcsolatosan megtörtént. A gördülő fejlesztési tervet (GFT) a Vasivíz Zrt. megküldte véleményezésre, az ügyintézésre szóló meghatalmazás a Zrt. részére megadtuk, a 2020-2034 évre szóló GFT-k engedélyezése folyamatban van.

**Intézmények karbantartása, felújítása:**

Az intézményeknek a Közgyűlés döntést követően értesítést küldünk a támogatásról, a költségvetésben történő átcsoportosítást a költségvetési iroda intézi.

**Egyéb beadványok folytán képződött feladatok végrehajtása:** A Szombathely, Laky Demeter utcai posta újranyitásával kapcsolatosan lakossági igény merült fel. Az ügyintézés jelenleg folyamatban van. A Magyar Posta Zrt. részére az önkormányzat által aláírt támogatási szerződés tervezetet megküldtük a Posta még nem küldte vissza. Ágh Ernő képviselő úr kezdeményezésére az ügy előrehaladása érdekében Bártfai-Mager Andrea nemzeti vagyon kezeléséért felelős miniszter asszonynak küldtünk Dr. Puskás Tivadar, Polgármester Úr, és Dr. Hende Csaba, Országgyűlési Képviselő Úr nevében egy megkereső levelet 2019. július 31-én. Válasz azóta nem érkezett.

A **Hajdú utca szennyvízelvezetés** megoldásának kivitelezése a jogerős vízjogi engedély birtokában megkezdődött, a kivitelezés folyamatban van. Az idegen ingatlanon áthaladó vezetékkel kapcsolatos szolgalmi jog bejegyzésre került az Önkormányzat javára, Vagyongazdálkodási Iroda intézte.

A **Kommunális és Környezetvédelmi Iroda**: Ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtéséről és ártalommentes elhelyezésével kapcsolatos feladatokat.

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárás, a háztartási szennyvíz tisztítását és a tisztított szennyvíz elszikkasztását szolgáló vízilétesítmény létesítéséhez, üzemeltetéséhez, fennmaradásához és megszüntetéséhez szükséges eljárás), zajvédelmi és hulladékgazdálkodási ügyekben. Állást foglal, illetve intézkedik a közúti közlekedéssel, fenntartással, üzemeltetéssel, fenntartással, fejlesztéssel, igazgatással, a csapadékvíz elvezetéssel kapcsolatos ügyekben.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

A beszámolási időszakban befejeződött az alábbi témakörben lefolytatott vizsgálat:

* A Szombathelyi Sportközpont és Sportiskola Nonprofit Kft. 2017-2018. évi pénzügyi gazdálkodása, valamint a szervezet belső kontrollrendszere szabályszerűségének megítélése. Az ellenőrzés célja annak megállapítása volt, hogy a társaságnál Szombathely Megyei Jogú Város Közgyűlése 358/2018.(XII.10.) Kgy. számú határozata alapján, soron kívüli belső ellenőrzés keretében lefolytatott vizsgálat megállapításai, javaslatai végrehajtásra kerültek-e. Kiterjedt továbbá a vizsgálat a szervezet belső kontrollrendszere szabályszerűségének utóvizsgálatára.

A vizsgálat tapasztalatairól az iroda a vonatkozó jogszabályban foglaltaknak megfelelően a 2020. áprilisi közgyűlésen számol be.

2019. október hónapban új vizsgálatot indított el az iroda az alábbiak szerint:

* A Szombathelyi Médiaközpont Nonprofit Kft.-nél a 2017. évben lefolytatott Állami Számvevőszéki vizsgálat megállapításai, javaslatai végrehajtásának felülvizsgálata, valamint a társaságnál 2018. évben a belső kontrollrendszer szabályszerűsége tárgyában lefolytatott belső ellenőrzési vizsgálat megállapításainak utóellenőrzése.

A vizsgálat várhatóan 2019. november végén fog befejeződni.

Kérem a Tisztelt Közgyűlést tájékoztatóm elfogadására.

**Szombathely, 2019. november „ ”**

**/: Dr. Károlyi Ákos :/**

**HATÁROZATI JAVASLAT**

**.…/ 2019. (XI. 28.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal